[Stocul monedelor](https://coinmarketcap.com/alexandria/article/what-is-tokenomics) Bitcoin este limitat de către sistem și nu va depăși niciodată 21,000,000 de monede. Prin procesul de [„minare”](https://coinmarketcap.com/alexandria/article/how-long-does-it-take-to-mine-one-bitcoin), se pot crea noi monede. Pe măsură ce se realizează tranzacții pe rețea, acestea sunt recepționate de către mineri și sunt structurate în blocuri, protejate la rândul lor de calcule criptografice complexe.
Drept compensație pentru folosirea resurselor lor de calcul, minerii primesc recompense pentru fiecare block pe care îl adaugă la blockchain cu succes. În momentul lansării monedei Bitcoin, recompensa era de 50 de monede pentru fiecare bloc adăugat. Acest număr [se înjumătățește](https://coinmarketcap.com/halving/bitcoin/) cu fiecare 210,000 de blocuri noi — lucru care durează aproximativ 4 ani. În 2020, recompensa pentru un singur bloc a fost înjumătățită de 3 ori și însumează 6.25 de monede.
Moneda Bitcoin nu a fost pre-minată. Acest lucru înseamnă că nicio monedă nu a fost minată și/sau distribuită între fondatori înainte ca aceasta să devină disponibilă publicului larg. Cu toate acestea, în primii câțiva ani de existență, compensația pentru mineri era destul de mică, ceea ce a permis celor mai vechi participanți ai rețelei să acumuleze sume semnificative de monede prin minat. Se spune că Satoshi Nakamoto singur deține peste un milion de monede Bitcoin.